|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: PRAVLJICA O NAGAJIVEM PETERČKU ZAJCU**

|  |  |
| --- | --- |
| **področje aktivnosti po kurikulumu** | JEZIK |
| **starost otrok** | 1−2 leti |
| **strokovni delavki** | Maja Jurgalič in Maja Kržič |
| **namen aktivnosti** | CILJI iz Kurikuluma:   * Poslušanje, razumevanje in doživljanje jezika. * Doživljanje in spoznavanje temeljnih literarnih del za otroke. * Razvijanje domišljijske rabe jezika. * Omogočanje in spodbujanje gibalne dejavnosti otrok. * Spoznavanje okusov zelenjave. |
| **potreben material** | * Zgodba o nagajivem Peterčku Zajcu |
| **opis aktivnosti**  **(navodilo za aktivnosti)** | Starš prebere otroku pravljico o nagajivem Peterčku Zajcu. Med tem lahko otrok posnema Peterčka Zajca in njegovo gibanje ter lastnosti (ušesa, hoja po vseh štirih, skoki, tek). Po branju pravljice se pogovorimo o pravljici. Otroku lahko zastavimo nekaj vprašanj npr.:   * Ali je nagajiv Peterček Zajec ravnal prav, je upošteval mamo Zajec? * Kako se giba zajec? * Kaj jedo zajčki?   Otrok lahko po pravljici poskuša zelenjavo, ki jo je glavni lik pravljice jedel, npr. solato, korenje, redkvico, zelje,…    ***PRAVLJICA O NAGAJIVEM PETERČKU ZAJCU***  Nekoč so bili štirje malčki Zajčki — Flopi, Mopi, Bombažek in Peterček. S svojo mamo so živeli v kašči pod koreninami velike smreke.  “No, dragi moji”, je rekla gospa Zajec nekega jutra, “lahko greste na polje, do spodnje poti, ampak nikakor pa ne na vrt gospoda Gregorja: vaš očka je imel tam grozno nesrečo in se znašel v piti gospe Gregor.” “Pojdite zdaj in ne počnite lumparij, jaz pa grem po opravkih.” Gospa Zajec je vzela košaro in se odpravila v gozd. Mali zajčki pa so se lotili nabirati jagode. Peterček, ki je bil najbolj nagajiv, je stekel na vrt gospoda Gregorja skozi vratca! Najprej se je lotil nekaj solate in fižola; nato še redkvic. A še preden je prišel do konca gredice, je naletel na gospoda Gregorja! Gregor je na vseh štirih sadil zelje in v trenutku skočil in stekel za Peterčkom, vpil je: “ustavi se tat”. Peterček se je pošteno prestrašil; tekel je preko celega vrta. Peterček je menil, da je z njim konec in točil velike solze; in te solze so slišali vrabci, ki so v poleteli k njemu in mu pomagali, da se je rešil. Smuknil je v lopo in se skril v zalivalko. Bila bi pravo skrivališče, če ne bi bila polna vode. Gospod Gregor je bil prepričan, da je Peterček v lopi, mogoče skrit pod cvetličnim lončkom. Pregledal je prav vsakega. Takrat pa je Peterček kihnil – “Aaaačih!” gospod Gregor ga je našel. Vendar je Gregorju že zmanjkovalo moči, da bi še lovil Peterčka. Vrnil se je k svojim opravilom. Peterček se je usedel, da bi si odpočil, obenem pa ni vedel, kam se mora obrniti, da bi odšel od tam.  Stara miška je ves čas tekala mimo, nosila je grah in fižol za svojo družinico in občasno tudi košček lesa. Peterček jo je vprašal za pot do vrat na vrt, a v ustih je imela grah, da mu ni mogla odgovoriti. Peterček je zajokal. Potem je poskusil priti iz vrta in se namenil naravnost čez vrt na drugo stran, a to ga je le še bolj zmedlo. Tako je prišel do ribnika, kjer je gospod Gregor polnil svojo zalivalko. Bela mačka je tam strmela v zlato ribico v njem; sedela je mirno, le njen rep je vsakih nekaj trenutkov švignil. Peterček se je vrnil k lopi in kaj kmalu je zaslišal glas cevi ssssss, sssss, sssss, sssss. Splezal na mlinsko kolo in pokukal izza njega. Takoj je videl kako gospod Gregor zaliva svojo čebulo. Pred njim pa so bila vrata na vrt!  Peterček se je tiho spustil z mlinskega kolesa in pričel teči. Gospod Gregor ga je na ovinku zagledal, a Peterčku je bilo vseeno. Splazil se je pod vrata in končno je lahko varno odkorakal v gozd. Peterček ni nehal teči, vse dokler ni prispel do doma pod smreko. Bil je tako utrujen, da se je sesedel na mehko zemljo. Njegova mama je bila zaposlena s kuhanjem; vseeno pa jo je zanimalo, kje je bil. Vendar ji od žalosti, ni želel povedati. Mama ga je nato spravila v posteljo in mu ponudila nekaj kamiličnega čaja. “Eno čajno žličko vsak večer pred spanjem.” |
| **morebitne fotografije dejavnosti iz interneta (navedite še vir)** | Vir: Kurikulum za vrtce (1999). Strokovni svet za splošno izobraževanje Republike Slovenije.  Pravljica iz osebnega arhiva.  http://4.bp.blogspot.com/-uiVmXjQu-x0/T364ALqfLLI/AAAAAAAAA14/eg6l_ZAzr3g/s1600/velikono%C4%8Dni+zajec.gif  https://tse4.mm.bing.net/th?id=OIP.aiov6U2d5Vt4m0ucM0L0iwAAAA&pid=Api&P=0&w=300&h=300  Slika 1 in 3: Velikonočni zajček. Pridobljeno na: <http://resnanavihanka.blogspot.com/2012/04/velikonocni-zajcek.html>  Slika 2: Osebni arhiv Maje Kržič |
| **Misel, komentar vzgojiteljice** | Prebirajte pravljice z otroki in ostanite doma. |